**2 клас (для ўстаноў з рускай мовай навучання і выхавання)**

**Беларуская мова**

**Раздзел “Гукі і літары”**

**Тэма: Гукi [у],[ў]. Правапiс слоў з ў** ( другі ўрок)

Тып ўрока: пастаноўка прыватнай навучальнай задачы

**Мэта:** плануецца, штоў канцы ўрока вучнi будуць:

ведаць: правiла аб правапiсу лiтары ў

умець: распазнаваць у словах гук**[ў]**,

абазначаць яго лiтарай **ў**,

пiсаць словы з лiтарай **ў**

**Задачы:**  садзейнiчаць развiццю фанематычнага слыху, арфаграфiчнай зоркасцi,

спрыяць пашырэнню і ўзбагачэнню слоўнікавага запасу вучняў,

выхоўваць беражлівыя адносіны да прыроды

План урока

1. **Арганiзацыйны момант**

Так, вучнi мае маўчок.

Пачынаем мы ўрок.

Слухаем i чуем вушамi.

Глядзiм i бачым вачамi.

Разам мы не проста ў словы гуляем,

а на роднай мове размаўляем.

-Якая наша родная мова?

- Чаму мы павiнны яе ведаць?

-Чаго вы чакаеце ад сённяшняга ўрока?

Жадаю вам поспехаў у вывучэннi роднай мовы.

1. **Этап праверкi дамашняга задання**:

*пр.133*

-Прачытайце сказ, якi вы запiсалi*.(Вецер у ночы выў, як воўк, толькі раніцаю змоўк.)*

-З кiм параўноўваецца вецер?

-Прачытайце словы з лiтарай ў.

-Калi ж пiшацца ў?

- У якiм горадзе пастаўлены памятнiк лiтары ў?

(малюнак)

1. **Этап актуалiзацыi**

-Каб чыста i прыгожа пiсаць, я прапаную вам трэнiроўку ў напiсаннi лiтар і слоў

1. Чыстапiсанне: *л уму пу еў аў ыў яў*

*ластаўка, журавель, жаўранак*

-Што называюць словы другога радка?

- Як назваць адным словам?

У прыродзе мноства птушак-

весялушак, шчабятушак.

Агарод яны вартуюць,

ад хваробы лес ратуюць.

-Як трэба адносiцца да птушак? Чаму? (Гутарка пра беражлівыя адносіны да птушак, пра клопаты пра птушак зімой, выраб кармушак)

(Выхад на тэму)

- Якое слова сярод слоў другога радка з’ўляецца лiшнiм? Чаму?(З пункту гледжання беларускай арфаграфii)

- Дайце характарыстыку гукам [у],[ў].

- Якой лiтарай абазначаецца гук ў?

- Якая ж будзе тэма нашага урока?

Паставiм мэты: (вучні пад кіраўніцтвам настаўніка)

умець распазнаваць гукі [у],[ў]

абазначаць іх на пісьме

1. Успомнiм вывучаныя слоўнiкавыя словы:

(1 вучань каля дошкi, 1-апануе)

а) *Кватэра, лесвiца, калiдор, дзверы, сусед, Беларусь.*

- Чаму у словах *сусед, Беларусь* напiсалi у, а не ў?

б) Гульня ў перакладчыкаў (перакладаем гэтыя словы на русскую мову)

в) Скласцi cказ з адным са слоў

**IY.Этап вывучэння новага матэрыяла**

1. Моўная размiнка (практыкаванне ў правiльным вымаўленнi слоў з гукам [ў] , лiтарай ў:

*леў воўк*

*гуляў щоўк*

*чытаў жаўрук*

-Памятайце: у беларускай мове на канцы слоў замест в, л вымаўляецца i пiшацца ў.

-Чаму ж у гэтых словах пiшацца ў?

- Запiшам на дошцы (1вучань) i ў сшытку:

1. **пр.134** (выпiсаць словы з лiтарай ў)

(*Жоўтае, ластаўкі, жураўлі, матылькоў, доўгай.)*

фізкультмінутка

Раз, два, тры, чатыры, пяць.

У ельнік мы пайшлі гуляць.

Ветрык елачкі хістае,

Шышкі на зямлю кідае.

Хоча іх з сабой узяць-

Раз, два, тры, чатыры, пяць.

1. **пр.136** (вусна)

- Прачытайце народныя прыкметы.

*Вялiкiя мурашнiкi ўвосень- на суровую зiму*.

-Чаму ў слове **ўвосень** пiшацца ў? Растлумачце.

1. Запiшам на дошцы наступныя сказы:

***Сын дапамагаў маме.***

***Унук чытае бабулі кнігу.***

-Чаму ў слове *унук* не напісалі ў?

1. Чытанне правіла с.69

Y.**Этап замацавання вывучанага**

**пр.138** (вусна)

-Дапоўніць сказы патрэбнымі словамі.

YI. **Этап кантролю і самакантролю.**

Дыферэнцыраваная работа (па выбары):

**або пр.137 .**

Прачытайце загадку. Спішыце, устаўце літару у або ў. Запішыце адгадку*(..дзень адпачывае, а ..ночы лятае.)*

**або заданне з дошкі**: Спісаць , уставіць у або ў:

*Ветрык вельмі злава..ся,*

*.. неба падня..ся.*

*Там пт..шак спужа..*

*і хмары прагна..*

Самаацэнка выканання заданняў(шкала самаацэнкі: самастойнасць, правільнасць )

**YII**.**Этап рэфлексіі.**

-Над якімі гукамі працавалі?

- Чым яны адрозніваюцца?

-Што новага даведаліся на ўроку?

-Што запомнілі?

**Тэст “Так ці не**”

1.Гук [ў],зычны

2.Гук [ў],абазначаецца літарай ў нескладовае

3.Гук [у] галосны?

4.Літара у пішацца пасля галосных

5.Літара ў нескладовае пішацца пасля зычных

(праверка па ключу)

**Гульня”Не памыліся”**

Пляснуць у далоні, калі пачуеце гук [ў] у словах:

Вуліца, аўтобус, ваўчок,вуда, праўда, коўдра, воля, аўчына.

**YIII. Этап інфармацыі аб дамашнім заданні**

пр.139

або запісаць 8 слоў з літарай ў

правіла с.66,69

**IX.Этап падвядзення вынікаў**